NaiveNeuron/SloPal huggingface dataset:
B. Bugár, podpredseda NR SR: (2003-04-24):
Vážená Národná rada, prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov a o zmene a doplnení niektorých zákonov . Vládny návrh zákona ste dostali pred prvým čítaním ako tlač 151, spoločnú správu máte ako tlač 151a. Prosím teraz podpredsedu vlády a ministra spravodlivosti Slovenskej republiky Daniela Lipšica, aby vládny návrh zákona odôvodnil. Nech sa páči, pán podpredseda.
A. Belousovová, podpredsedníčka NR SR: (2008-09-04):
Zároveň vyhlasujem 20-minútovú prestávku, po ktorej bude nasledovať hlasovanie. (Reakcie z pléna.) 20-minútová už bola vyhlásená. (Dvadsaťminútová prestávka.) (Po prestávke.)
Žiga, Peter, podpredseda NR SR (2024-01-10):
S reakciou na faktické poznámky pani poslankyňa Gažovičová.
Petrák, Ľubomír, poslanec NR SR (2013-02-14):
Ďakujem pekne za slovo, pán predseda. Dovoľte, aby som pripomenul členom výboru pre vzdelávanie, že zasadnutie výboru sa uskutoční dnes o 12.30 hod. v miestnosti výboru.
Hrnčiar, Andrej, podpredseda NR SR (2019-09-10):
Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Jánovi Senkovi.
V. Tomanová, ministerka práce, sociálnych vecí a rodiny SR: (2008-10-21):
Súčasne sa navrhuje umožniť prípadným záujemcom aj vstup do takzvaného druhého piliera dôchodkového systému z dôvodu, že hmotné zabezpečenie dôchodkom z druhého piliera je výlučne na slobodnom rozhodnutí poistenca. Ďakujem.
Bugár, Béla, podpredseda NR SR (2018-06-19):
Prezentujme sa a hlasujeme. (Hlasovanie.) Prítomných 142, za 78, proti 39, zdržalo sa 25 poslancov. Body 62, 63 boli schválené. Ďalej.
Jurinová, Erika, podpredsedníčka NR SR (2014-11-08):
Ďalej do rozpravy je prihlásený pán poslanec Jarjabek, ktorý sa v sále nenachádza, stráca poradie. Pán poslanec Boris Susko, ale nie je tu, takže stráca poradie, pán poslanec Ľuboš Blaha, nie je v miestnosti, stráca poradie. Nech sa páči, pán poslanec Igor Hraško.
J. Počiatek, minister financií SR: (2008-09-16):
Návrh zákona v prevažnej miere reaguje na riziká potenciálneho bezdôvodného nárastu cien tovarov na trhu Slovenskej republiky osobitne v súvislosti so zavedením eura v Slovenskej republike. Ide predovšetkým o vytvorenie legislatívnych podmienok vybraným odvetvovým rezortom na sledovanie vývoja cien a na podrobnejšie analyzovanie príčin rastu cien tovarov, na základe ktorých bude možné prijať opatrenia na zamedzenie nežiaduceho vývoja cien a v nevyhnutnom prípade aj vydať všeobecne záväzný právny predpis o regulácii cien príslušného tovaru. Vydaniu regulačného výnosu bude predchádzať podrobná analýza a zhodnotenie príčin rastu cien. Nové kompetencie vybraných odvetvových rezortov sa navrhujú na časovo obmedzené obdobie, a to do skončenia obdobia povinného vykonávania duálneho zobrazovania cien. Prvotným zámerom navrhovaných   zmien a   doplnení  zákona č. 18/1996 Z. z. o cenách nie je nadštandardne regulovať ceny tovarov, ale určenie nových regulačných nástrojov a vytvorenie dostatočných podmienok na ich uplatnenie tak, aby v prípadoch zvyšovania cien bez ekonomicky preukázateľných dôvodov bolo možné aj legislatívnymi opatreniami zabrániť neodôvodnenému zvyšovaniu cien. Predloženým návrhom zákona sa navrhujú aj viaceré legislatívne, respektíve legislatívnotechnické úpravy, ktoré nadväzujú na iné zákony alebo vyplývajú z poznatkov aplikačnej praxe. Ďakujem za slovo, skončil som.
Pellegrini, Peter, predseda NR SR (2024-01-24):
Ďakujem pekne, na vaše vystúpenie evidujem 14 faktických poznámok. Ako prvý pán poslanec Šipoš.
Mojš, Milan, poslanec NR SR (2010-07-08):
Sľubujem. (Potlesk.)
Podmanický, Ján, poslanec NR SR (2018-10-17):
Pán poslanec, ja som tiež chcel sa vás spýtať, teda ako to je v OĽANO, lebo váš pán predseda naozaj celý čas tvrdí, že treba zastropovať vek odchodu do dôchodku. Dokonca pri ženách, ktoré vychovajú dieťa, mal ešte oveľa striktnejší návrh, s akým my prichádzame. Chcel, aby sa znižoval ten vek oveľa razantnejšie za každé dieťa. Vy ste si to mali v prvom rade vykonzultovať vo vašom hnutí teda, že či ste za to zastropovanie, alebo nie ste za to zastropovanie. Len ja sa domnievam, že preto nevieme vášho pána predsedu zohnať, lebo zrejme vo vašom klube sú dva úplne protichodné názory na túto tému a jednoducho neviete sa dohodnúť, a tak sa vyhovárate, že nechceme s vami rokovať. Chceme s vami rokovať, usilujeme sa o to, chceme naozaj aspoň tých poslancov z vás, ktorí majú záujem ten dôchodkový strop podporiť, chceme ich presvedčiť, aby do toho išli. Druhá poznámka, vy ste tu teda argumentovali tou šesťdesiat štvorkou, že tí ľudia môžu mať nižšie dôchodky. Tu si treba uvedomiť jednu zásadnú, zásadnú vec. Tých 64 rokov nie je povinnosť ísť do dôchodku, to je len vznik nároku na dôchodok. To znamená, ten, kto dovŕši 64 rokov, vzniká mu nárok na dôchodok, pri ženách je to, ktoré vychovajú dieťa, to bude ešte menej, ale keď budú chcieť zostať pracovať, budú môcť zostať pracovať. To znamená, ak si budú chcieť zvýšiť dôchodok, budú môcť dlhšie pracovať, ale budú mať garantované od štátu, budú mať garantované ústavou, že šesťdesiatštvorka je maximum. Takže toto, prosím vás, nepleťte tieto dve veci, lebo je to veľmi dôležité ich odlišovať. Mal som ešte niekoľko ďalších poznámok, ale potom neskôr. Pekný deň vám prajem.
Jarjabek, Dušan, poslanec NR SR (2019-09-13):
Môžem? Pardon. Pani Kaščákovej za seba môžem povedať, sporíme sa tuná o tom, ja citujem zase len právnikov v rámci toho § 19. Ja som neni právnik. A je to, ja chápem, že je pre vás istým spôsobom veľmi hlúpe, že vás upozorňujem na to, čo je napísané v ústave, a vy to tam ako právnik nevidíte, pán Baránik, ja to chápem. Ale ja si nemôžem pomôcť, ja sa tiež opieram o právne názory právnikov, ktoré mám dokonca na papieri. A ešte pán Dostál hovorí to isté, ja za to nemôžem. Kolega Číž by mi dal v tejto chvíli za pravdu, ale, bohužiaľ, tu nie je, on je právnik. Čiže ak máte pocit, že ste jediný právnik, pán Baránik, v tejto republike, ktorého názor nie je rešpektovaný a to je tá chyba, no tak potom je to váš názor, ale dúfam, že nie právny. No a to hovorím, argumentovať ďalej článkom 19 ústavy je asi v tejto chvíli zbytočné, lebo asi by o tom mali pohovoriť viacej právnici. Ďakujem za pozornosť.
Glváč, Martin, podpredseda NR SR (2018-10-16):
Ďakujem. Ďalší v rozprave, pán poslanec Simon, nech sa páči.
Gyimesi, György, poslanec NR SR (2022-05-24):
Pán predsedajúci, vzhľadom na to, že sa zákon prerokúva v skrátenom legislatívnom konaní, podľa § 89 rokovacieho poriadku sme v treťom čítaní. Otvorte, prosím, rozpravu.
Pčolinský, Peter, podpredseda NR SR (2023-03-30):
Ďakujem, pán minister. Ďalšiu otázku položil pán poslanec Martin Čepček, ktorý je prítomný v sále, a otázka znie: „Vážený pán premiér, vy ste sa prezentovali pred voľbami ako kresťanský kandidát, mali ste v predvolebných sľuboch, citujem, akokoľvek sa zostaví vláda, my vždy budeme podporovať rodiny a manželstvo ako zväzok muža a ženy, ochranu života od počatia po prirodzenú smrť, zákaz hazardu. Za čo z toho ste bojovali? Ako sa postavíte k zákonu o voľnej nedeli?“
Baláž, Vladimír, poslanec NR SR (2015-04-24):
Ďakujem, vážený pán predseda. Vážené dámy a páni, je už dosť neskoro, sedíme tu od rána. Skúsim dať dokopy nejak pár nejakých myšlienok. To, že sa rozprávame o zdravotníctve, je dobré. To je naozaj potrebná záležitosť. Súhlasím s tým. Ale že sa o ňom rozprávame v situácii, keď chceme odvolávať ministra, ktorý je tri a pol mesiaca vo funkcii, dehonestuje celú tú debatu, dostáva ju na úroveň malicherností, politikárčenia a nedostáva ju na úroveň dosiahnutia nejakých naozaj reálnych výsledkov. Ja dúfam, že sa na výbore pre zdravotníctvo ešte dostaneme naspäť k tejto téme a s ľuďmi, ktorí majú k tomu niečo, čo povedať. Ale naozaj, pani poslankyňa, nemyslím si, že sú to len lekári. Budeme hľadať niektoré východiská. Zdravotníctvo má naozaj pred sebou niekoľko vážnych tém. Skúsim len pár z nich. Spomenutý vnútorný dlh v zdravotníckych zariadeniach v zdravotníctve: 3,94 mld. euro. Nech už akokoľvek ten odhad urobíme, je to obrovský peniaz. To je to, čo je pred nami, to je guľa, ktorú tlačíme od roku 1989. Je to neuveriteľná záležitosť a naši pacienti, pracovníci v zdravotníctve budú musieť stále chodiť do tých nemocníc, ktoré vyzerajú tak, ako tu kolegovia ukazovali. Bez toho to jednoducho nejde. Ďalším obrovským problémom v zdravotníctve je obrovská deregulácia v zdravotníctve, ktorá sa stala v roku 2002, resp. 2005. Miesto toho, aby sme si uvedomili, že zdravie je určitý príklad verejného blaha, o ktoré sa musíme všetci starať, sme ho poskytli na trh ako voľne pohodenú korisť, ktorej sa, samozrejme, všetci zúčastnení veľmi ľahko zmocnili. A teraz budeme rozprávať, že ako to vlastne je? Tak prosím vás, uvedomme si, že o čom sa rozprávame. Kde sa stala tá chyba? Nie som zástanca absolútnej regulácie, ale určitý stupeň regulácie predsa v zdravotníctve musí byť. Spravujeme predsa verejné peniaze, o tých tu má každý, každý z vás plné ústa slov, ale, bohužiaľ, bez naznačenia naozaj reálnych skutkov. A poslednú vec, ktorú by som ešte chcel zdôrazniť, ktorá nás očakáva do budúcnosti, je ďalšia vec, ktorá sa stala niekedy medzi rokmi 2002 a 2005, a to je absolútne zničenie stavu sestier a pôrodných asistentiek. Teraz začíname pociťovať tú hroznú krízu, čo sme urobili. Zničili sme naše dobré stredné zdravotnícke školstvo. Naše sestry sa mohli uchádzať o prácu v akejkoľvek krajine Európskej únie a boli veľmi žiadané. (Potlesk.) Zničili sme ho absolútne. Narobili sme plno vysokých škôl, z ktorých nám vychádzajú bakalárky, magistry, ale pri pacientovi nemá kto stáť. Katastrofa. Katastrofa pre každého ministra, pre každého človeka, ktorý chce riadiť zdravotníctvo v budúcnosti. Starne nám personál hlavne zdravotníckych sestier a pôrodných asistentiek a nové neprichádzajú. V parlamente a v spoločnosti sa vytvára dojem, akoby v zdravotníctve neexistovalo nič dobré. Tu pani poslankyňa pred chvíľkou povedala, že sa to ide zrútiť, že tu je chaos... (Prerušenie vystúpenia predsedajúcim.)
Pellegrini, Peter, podpredseda NR SR (2020-09-29):
Ďakujem pekne, pani poslankyňa. Na vyše vystúpenie jedenásť, posledný je pán poslanec Kuriak, jedenásť poslancov s faktickými poznámkami. Ako prvá, pani poslankyňa Andrejuvová, nech sa páči.
Hrušovský, Pavol, predseda NR SR (2012-02-03):
Pýtam sa pána navrhovateľa, či sa chce vyjadriť? Nech sa páči.
Poliačik, Martin, poslanec NR SR (2018-10-24):
Ja predsa hovorím pánovi mini... (Prerušenie vystúpenia predsedajúcim.)
Duchoň, Daniel, poslanec NR SR (2013-12-11):
Ďakujem pekne. Pán poslanec Kaník, na začiatku ste porovnávali, aký bol plán rastu HDP verzus skutočnosť. Tak dávať toto za vinu hospodárskej politike a opomenúť to, ako je slovenská ekonomika otvorená, že 85 % produkcie slovenskej ekonomiky smeruje na export, to je naozaj čistá demagógia, pretože, tak ako som spomenul, jednoducho my sme bytostne závislí od prostredia v eurozóne, v Európskej únii, resp. na celom svete. To je po prvé. Potom, ste tam porovnávali tie čísla. A už viackrát ste to spomenuli, že v rokoch 2002 až 2007 alebo 2010 pokles nezamestnanosti bol výsledkom vašich reforiem. Nie je to pravda, pretože vôbec priebeh nezamestnanosti kopíroval vyslovene rast HDP, kopíroval, zase, celkovú ekonomickú situáciu a kopíroval to, že v tomto období bola konjunktúra. Veď napríklad bol príchod veľkých automobiliek ako PSA, ale aj KIA predsa v roku 2003, resp. roku 2004, ich produkcia o niekoľko mesiacov neskôr. Potom, čo sa týka vôbec tých zmien, ktoré majú smerovať k vyššej zamestnanosti, tak bol tu predsa napríklad schválený zákon o investičnej pomoci, kde investičná pomoc je vyslovene naviazaná na čistý rast nových pracovných miest, plus nedávno schválený zákon, ktorý hovorí o tom, že dlhodobo nezamestnaným zamestnancom budú odpustené odvody. To sú všetko opatrenia, ktoré majú smerovať k zvýšeniu zamestnanosti. Ale, zase, treba si uvedomiť, že nové pracovné miesta výraznou mierou vznikajú vtedy, keď je rast HDP nad 3 %. Toto je proste fakt, ktorý... (Prerušenie vystúpenia časomerom.)
Fronc, Martin, poslanec NR SR (2013-12-03):
Ďakujem pekne. Ja budem veľmi krátko reagovať na vystúpenie kolegu Mikloška. Súvisí s tým uznesenie navrhnuté, berie na vedomie. Čo to mám vlastne vziať na vedomie? To je rovnako, ako keď budeme hlasovať, že vonku prší a berieme na vedomie, že prší. Tak ako, takéto uznesenie je pre mňa úplne vágne. Ja nevidím dôvod, aby som vôbec o niečom takom hlasoval. Ďakujem.
Pollák, Peter, poslanec NR SR (2012-07-02):
Ďakujem pekne. Pán poslanec Novotný, ja vám s radosťou odporučím nejakú základnú literatúru o chudobe, aby ste si to prečítali, naštudovali, lebo to, čo ste rozprávali, nebolo objektívne. Rómovia nemajú veľa detí kvôli tomu, že sú Rómovia. Rómovia majú veľa detí kvôli tomu, lebo sú chudobní. Chudoba totižto má svoje znaky a jeden zo znakov chudoby je mnohopočetnosť detí. To je jedno, v akej rodine, či je to americká, alebo indiánska, alebo rómska. Kľudne vám takúto literatúru poskytnem, ak ju nemáte. A hovorili ste, že vašou ambíciou je urobiť všetko pre to, aby bol dostatok alebo naučiť ľudí, z rómskych komunít napríklad, robiť na aktivačných prácach. Ja si myslím, že je toto nesmelá a nie celkom korektná ambícia vo vzťahu k našej pozícii. Našou ambíciou má byť to, aby sme týchto ľudí dostali na trh práce, až vtedy začne Slovensko pociťovať nejaký efekt z riešenia tejto problematiky. A hovorili ste o tom, že tento návrh zákona rieši napríklad aj úžeru, čo si vôbec nemyslím. Tí ľudia dostanú síce menej peňazí, ale predsa len dostanú, a úžerníci sa, ak budú chcieť, tak k tým peniazom dostanú. Vôbec si nemyslím, že tento zákon nakoniec rieši zneužívanie finančnej pomoci štátu rodinám, lebo oni tú finančnú pomoc v hotovosti dostanú nakoniec. Ak niektorá z rodín sa rozhodne zneužiť tieto finančné prostriedky, tak ich zneužije. Ak bude chcieť nakúpiť alkohol, tak nakúpi. Čiže tento váš návrh vôbec toto nerieši, o čom ste rozprávali. Ďakujem.
Grendel, Gábor, podpredseda NR SR (2022-03-17):
Ďalšia otázka je od pána poslanca Miroslava Žiaka, je adresovaná generálnemu prokurátorovi Slovenskej republiky a znie takto: „Vážený pán generálny prokurátor, chcel by som vás požiadať v súvislosti so zmluvou s Generálnou prokuratúrou Ruskej federácie, s ktorou máte určite dobré vzťahy, či Generálna prokuratúra Ruskej federácie bude účastná na denacifikácii Ukrajiny a či oslobodzujúce sily už našli nejaké dôkazy o týchto činoch.“ Vážený pán poslanec, týka sa to aj ďalších otázok, č. 23, 38 a 42, pán generálny prokurátor sa ospravedlnil z hodiny otázok z dôvodu plnenia neodkladných služobných povinností. Odpovede na otázky zašle písomne. Otázka č. 4 je od pána poslanca Martina Čepčeka, adresoval ju podpredsedovi vlády a ministrovi financií... ministrovi hospodárstva, pardon, pánovi Richardovi Sulíkovi: „Pán minister, kedy už konečne a akým spôsobom začne vláda riešiť ceny potravín, pohonných hmôt a plynu?“
Bagačka, Michal, poslanec NR SR (2013-09-11):
Ďakujem za slovo. Vážená pani predsedajúca, dámy a páni, pán minister, Výbor Národnej rady Slovenskej republiky pre hospodárske záležitosti ma uznesením č. 196 určil za spravodajcu k vládnemu návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z. o energetike a o zmene a doplnení niektorých zákonov v znení zákona č. 391/2012 Z. z., tlač 602. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a § 68 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou návrhu je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení pre mňa, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky zo 17. júla 2013 č. 595 a podľa § 71 rokovacieho poriadku Národnej rady navrhujem, aby návrh zákona prerokovali výbory: – Ústavnoprávny výbor Národnej rady a – Výbor NR SR pre hospodárske záležitosti a – Výbor NR SR pre pôdohospodárstvo a životné prostredie. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Ďakujem, skončil som. Prosím, otvorte rozpravu.
Grendel, Gábor, podpredseda NR SR (2021-05-12):
S reakciou na faktické poznámky pán poslanec Kremský.
Kollár, Boris, predseda NR SR (2021-10-26):
Ďakujem, pán minister, teda pán exminister, pán poslanec Richter, a teraz vystúpi, požiadal o vystúpenia pán minister hospodárstva pán Sulík, nech sa páči. (Reakcie z pléna.) A ešte dve faktické, dobre, to som nemal predtým na monitore. Tak sa ospravedlňujem. Sú dve faktické – pán poslanec Kočiš a pán poslanec Muňko. Teraz má slovo pán poslanec Kočiš.
P. Hrušovský, predseda NR SR: (2005-10-25):
(Hlasovanie.) 131 prítomných, 126 za, 3 sa zdržali, 2 nehlasovali. Návrh zákona sme schválili do druhého čítania. Ďalší návrh. J. Miklušičák, poslanec: Pán predseda, dajte teraz hlasovať o tom, že Národná rada prideľuje predmetný vládny návrh zákona Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre ľudské práva, národnosti a postavenie žien a že za gestorský výbor určí hlasovaním Ústavnoprávny výbor Národnej rady Slovenskej republiky s tým, že určené výbory vládny návrh zákona prerokujú v druhom čítaní do 30 dní a gestorský výbor do 31 dní od jeho prerokovania v prvom čítaní.
Balík, Peter, minister investícií, regionálneho rozvoja a informatizácie SR (2023-06-15):
Vážený pán poslanec, vychádzajúc zo súčasnej situácie implementácie a spoznania implementácie programového obdobia 2007 – 2013 je možné nedočerpanie prostriedkov z programového obdobia 2014 – 2020 až vo výške 5 % alokácie, čo predstavuje okolo 800 miliónov eur, pričom, samozrejme, MIRRI v spolupráci s podpredsedníčkou vlády a všetkými zodpovednými rezortami vykonáva všetky opatrenia na to, aby sa tento scenár nenaplnil a aby došlo k úspešnému vyčerpaniu všetkých zdrojov. Máme k dispozícii momentálne 4,3 miliardy nevyčerpaných zdrojov, z tejto alokácie približne 1,1 miliardy môže ísť na kompenzáciu krízy spojenej s prílevom utečencov z Ukrajiny, pardon, 1 miliarda v súvislosti, 1,1 miliardy v súvislosti s energokrízou a 315 miliónov súvisiaca s prílevom utečencov z Ukrajiny. Dostávame sa na sumu približne 2,5 miliardy eur, ktoré sú, treba povedať, už zazmluvnené. To znamená, tieto prostriedky nedokážeme už nejakým spôsobom zazmluvniť na iné projekty, nevieme vyhlásiť už novú výzvu, kde by sme ich mohli nejakým iným spôsobom minúť. To znamená, my teraz musíme dozerať na to, aby tie zvyšné 2,5 miliardy eur, ktoré sú zazmluvnené v projektoch, boli aj zrealizované do konca roku 2023. Tie flexibility, ktoré sa spomínajú, tak boli vyrokované s Európskou komisiou; týka sa to flexibility ohľadom energokrízy, ohľadom prílevu utečencov, flexibilita ohľadom presunu zdrojov do Slovak Investment Holdingu na finančné nástroje. Presun programového obdobia alebo možnosti čerpania prostriedkov sa nedá predĺžiť, ten je striktný a posledným dátumom realizácie projektu zo starého obdobia je 31. december 2023 s tým, že platby môžu byť ďalej procesované aj v priebehu budúceho roka, ale tie projekty musia byť do konca tohto roku vyčerpané. Takže nie je možné čerpanie predĺžiť, nedá sa ďalšie zdroje už presunúť, tie, tie voľné finančné zdroje, tie, ktoré sa presunúť dali, sa už presunuli na energokrízu alebo teda na ukrajin... ukrajinských utečencov. Momentálne sa musíme sústrediť na to, aby projekty, ktoré sú zazmluvnené z tej zvyšnej sumy 2,5 miliardy eur, boli do konca roka zrealizované. A práve v rámci tejto sumy sa nachádza tých potenciálnych 800 miliónov ako riziková zóna, rizikové projekty, ktoré sa už posledné mesiace nehýbali vpred, nedá sa s tým robiť v podstate nič, dá sa dozerať na ich čerpanie, na nejakú motiváciu toho, aby to dokončili do konca roku 2023 a v zásade tie flexibility, ktoré sme využiť mohli, tak sme aj využili. Ďakujem za vašu pozornosť.
Mihál, Jozef, poslanec NR SR (2017-04-07):
Tak, pán kolega, za pol A4 to vydalo, tie úspechy budovateľské. Či je to adekvátne piatim rokom vo funkcii ministra, tak to nech posúdia voliči v prvom rade. Ja by som povedal asi takto. Vy ste teda skúsený generálny riaditeľ Sociálnej poisťovne, ja som zase človek, ktorý neustále krúži okolo Slovenska. Aj teraz v pondelok vyrážam na ďalšie turné. Ale budete sa čudovať, ale budem teda namiesto vás alebo namiesto pána Jarjabka napríklad komentovať vami schválenú novelu zákona o službách zamestnanosti a vysvetľovať ľuďom a tým nezamestnaným, čo majú robiť, aby si ako-tak dokázali zarobiť na chleba, aby ich nevyradili z evidencie kvôli nejakej ich hlúpej administratívnej chybe a podobne. Chcel by som vidieť vás, ako sa postavíte pred 100 ľudí v Prešove alebo v Bardejove a vysvetľujete im tie hlúposti, ktoré ste tu poschvaľovali. A jedna z tých hlúpostí je napríklad odvodová výnimka, na ktorú ste sa odvolávali a o ktorej hovoril aj minister Richter, pretože túto slávnu odvodovú výnimku sa dnes práveže ľudia a zamestnávatelia snažia nevyužívať, aj keď by mohli, pretože to znamená pre zamestnanca poškodenie jeho práv, čo sa týka nemocenského poistenia, dôchodkového poistenia. Takže to ľudia odmietli v praxi, to, čo ste vy s tou veľkou slávou pred niekoľkými rokmi zaviedli a na čo ste sa pri tých budovateľských úspechoch momentálne aj odvolávali. Alebo rast počtu zamestnancov. Vy sám mi mnohokrát tu v bufete hovoríte, koľko z tých zamestnancov má strašne nízku mzdu, 100-200 eur. No ja viem presne, prečo to je. Pretože vy ste nastavili zákony tak, že dnes máme naozaj v Sociálnej poisťovni poprihlasovaných niekoľko 100-tisíc ľudí s úmyselne nízkou mzdou, pretože je to pre nich výhodné. A nerastie zamestnanosť, to nie je vôbec pravda! To sú špekulatívne veci, ktoré ľudia využívajú.
Glváč, Martin, podpredseda NR SR (2019-02-06):
Ďakujem. Pani spravodajkyňa chce zaujať stanovisko? Nie. Prerušujem rokovanie o tomto bode programu. Budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 1287). Prosím poslanca Igora Matoviča, aby zaujal miesto určeného pre navrhovateľov, a spravodajcu Martina Poliačika, aby zaujal miesto pre spravodajcov. V piatok 1. februára neukončil svoje vystúpenie v rozprave poslanec Igor Matovič, ktorému odovzdávam slovo. A pripraví sa poslanec Igor Mazurek, pardon, Milan Mazurek. [Pokračovanie v rokovaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1287.]
Dostál, Ondrej, poslanec NR SR (2021-05-06):
Týmto sme hlasovali o všetkých pozmeňujúcich návrhoch. Podľa § 84 ods. 2 rokovacieho poriadku v prípade, že v druhom čítaní boli schválené pozmeňujúce alebo doplňujúce návrhy, koná sa tretie čítanie najskôr na druhý deň po ich schválení, tretie čítanie sa preto bude konať zajtra o 11.00 hod. Ďakujem.
Figeľ, Ján, podpredseda NR SR (2013-03-26):
S ďalšou faktickou je pán Július Brocka. Nie je prítomný. Miroslav Kadúc, nech sa páči.
B. Bugár, podpredseda NR SR: (2006-02-09):
(Prerušenie rokovania o 11.32 hodine.) (Pokračovanie rokovania o 12.00 hodine.)
Grendel, Gábor, podpredseda NR SR (2020-12-17):
Pán poslanec Mizík.
Valocký, Jozef, poslanec NR SR (2016-10-19):
Prosím, dajte hlasovať o návrhu zákona ako o celku s prijatými pozmeňujúcimi návrhmi. Gestorský výbor odporúča schváliť.
Kvorka, Ján, poslanec NR SR (2018-06-13):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy, a to nasledovne: o bodoch 1 až 32, 34 až 37 a 39 a 43 spoločne s odporúčaním gestorského výboru schváliť.
Shahzad, Silvia, poslankyňa NR SR (2018-06-21):
Ja napriek tomu, že tu pán minister nie je, ďakujem za odpoveď. A položila by som doplňujúcu otázku. Hlavne v dôsledku, ja som sa s pánom ministrom už kontaktovala a upozorňujem ho na to, že stavby, nebavíme sa o starých stavbách, ale bavíme sa o nových stavbách, ktoré nám pribúdajú a ukážkou je napríklad ministerstvo zahraničných vecí, nová budova, ktorá nie je bezbariérová. Nie je bezbariérová napriek tomu, že to tvrdia, že je bezbariérová. Podľa môjho názoru nie je bezbariérová, pretože človek na vozíku sa do nej ľahko dostať a hlavne sám nevie, pretože je tam iba schodolez. Napriek tomu, že táto stavba bola aj naprojektovaná aj vybudovaná za platnosti vyhlášky ministerstva životného prostredia a žiaľ, takýchto budov tu máme nespočetne veľa, ja len, keď som si večer spomínala na tie, ktoré ja poznám, som ich narátala hneď behom chvíľky asi dvadsať. Takže preto apelujem na pána ministra a teda pýtam sa ho, aké opatrenia bude robiť, pretože vieme, že sa pripravuje nová stavebná legislatíva a nemalo by to byť len predmetom stavebnej legislatívy, ale malo by byť aj jasné, akým spôsobom sa táto legislatíva bude kontrolovať, pretože my nemáme jednak odborníkov a nemáme ani kontrolné mechanizmy nastavené tak, aby sa nejakým spôsobom vyhodnocovala. A práve to, čo ste mi odpovedali, že nemáme žiadnu informáciu o tom, svedčí presne o tom, v akej situácii sa nachádzame a že my si tu bariéry len budujeme. Takže pýtam sa pána ministra, čo sa pre to bude robiť aj v tejto novej legislatíve alebo v týchto nových krokoch? Ďakujem.
Blaha, Ľuboš, podpredseda NR SR (2023-12-13):
Pán poslanec Branislav Gröhling.
P. Hrušovský, podpredseda NR SR: (2001-12-06):
V poradí prvú vyžrebovanú otázku položil pán poslanec Hóka, ktorý sa pýta pána premiéra: „Vláda Slovenskej republiky sľúbila kompenzáciu nákladov obciam, ktoré vybudovali plynárske zariadenia a previedli ho bez náhrady do vlastníctva štátu. Umožňuje to podľa vás súčasná legislatíva Slovenskej republiky?“ Nech sa páči, máte slovo.
Bugár, Béla, podpredseda NR SR (2017-09-07):
Pán poslanec Heger, nech sa páči, môžte reagovať.
B. Bugár, podpredseda NR SR: (2004-03-04):
(Hlasovanie.) Prítomných 138 poslancov, za návrh 123, hlasovania sa zdržalo 14, nehlasoval 1. Konštatujem, že túto úpravu navrhnutú pánom poslancom Miklušičákom sme prijali. Nech sa páči.
Tomáš, Erik, poslanec NR SR (2019-09-17):
Odporúčanie gestorského výboru schváliť.
L. Žitňanská, poslankyňa: (2008-05-21):
Rokovací poriadok nejakú možnosť schváliť splnomocnenie pre Kanceláriu Národnej rady vôbec nepozná, predsa na úpravu technických alebo legislatívnych nedostatkov, ktoré vzniknú z pozmeňujúcich návrhov je tretie čítanie. Ja proste odmietam hlasovať o niečom, čo neviem, o čom hlasujem. Prepáčte.
Hrušovský, Pavol, podpredseda NR SR (2011-06-29):
Pán poslanec Šebej. Nech sa páči, pán poslanec.
Laurenčík, Milan, podpredseda NR SR (2021-12-09):
Ďakujem, pán minister. Prosím, zaujmite miesto pre navrhovateľov. Ja teraz dám slovo spoločnému spravodajcovi z výboru pre pôdohospodárstvo a životné prostredie pánovi poslancovi Vladimírovi Zajačikovi, aby informoval Národnú radu o výsledku rokovania výborov a aby odôvodnil návrh a takisto aj stanovisko gestorského výboru. Pán poslanec, nech sa páči, máte slovo.
Halák, Robert, poslanec NR SR (2021-03-18):
Pán predsedajúci, teraz dajte hlasovať o pozmeňujúcich a doplňujúcich návrhoch zo spoločnej správy, o bodoch 7 a 11 s odporúčaním gestorského výboru schváliť. Tieto body požiadal vyňať na samostatné hlasovanie pán poslanec Viskupič, nakoľko vo svojom pozmeňujúcom návrhu rieši problematiku precíznejšie.
Krajniak, Milan, minister práce, sociálnych vecí a rodiny SR (2022-12-01):
Ďakujem, pán podpredseda. Vážené dámy a páni, k tejto novele zákona som, tak ako som sľúbil v prvom čítaní, zvolal na ministerstve práce, sociálnych vecí a rodiny poradu so všetkými poslancami, ktorí mali záujem doplniť tento zákon alebo ho vylepšiť, alebo s niečím nesúhlasili. Podarilo sa nám, tak ako obyčajne, väčšinu týchto pripomienok konsenzuálne začleniť prostredníctvom pozmeňujúcich návrhov a prostredníctvom aj výboru pre sociálne veci. Je tam jedna sporná vec, o ktorej asi budeme diskutovať a som pripravený potom v závislosti od tej diskusie na to zareagovať. Ďakujem pekne.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 128, za návrh bolo 37, proti 55, zdržalo sa 36 poslancov. Konštatujem, že ani o tomto návrhu zákona nebudeme rokovať v druhom čítaní. Pristúpime k hlasovaniu o bode 90 programu, je to prvé čítanie o návrhu poslancov Abrhana a Fronca na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a v školskej samospráve (tlač 1801). Spoločným spravodajcom je Martin Poliačik z gestorského výboru pre vzdelávanie, vedu, mládež a šport. Nech sa páči, pán spravodajca. (Hlasovanie o návrhu poslancov Národnej rady Slovenskej republiky Pavla Abrhana a Martina Fronca na vydanie zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1801.)
Šeliga, Juraj, podpredseda NR SR (2021-01-29):
Pán poslanec Suja.
P. Paška, predseda NR SR: (2008-11-28):
(Hlasovanie.) 138 prítomných, 127 za, 3 proti, 8 sa zdržalo. Konštatujem, že sme schválili vládny návrh novely zákona č. 300/1993 Z. z. o mene a priezvisku. Dámy a páni, odhlasovali sme prerokované body programu, ale ešte, tak ako sme sa dohodli, vykonáme tajné voľby, a to opakovanú voľbu členov Rady Slovenského pozemkového fondu... Ešte je procedurálny návrh. Nech sa, páči pani poslankyňa Laššáková.
Mazurek, Milan, poslanec NR SR (2020-09-24):
Pán poslanec Osuský, veď ja som vravel aj v prejave, že vy si zdôvodňujete to bombardovanie Bratislavy, takže vám to problém nerobí, aj keď to nemalo žiaden strategický význam a bola to len podľa mňa ukážka takej sily a trochu takej pomstychtivej nálady. Ale pýtali ste sa ma, že prečo sa všetky tie národy tak teda radi rozplývajú v tom európskom celku jednotnom a že všetci tam vstúpili od Dánska, ja neviem, Francúzska, proste Nemecka atď., jednoducho všetci. No ale veď vy neustále zdôrazňujete, hovorí sa o tom v Európskom parlamente, robia sa o tom diskusie, že je tu nárast nejakého nacionalizmu, vlastenectva, že stúpajú vlastenecké sily, ktoré chcú práve zvrátiť tento trend, a že je tu nejaká pre vás radikálna, pre mňa racionálna reakcia na tieto trendy. Všetci boli do toho celku nalákaní v podstate na to isté, na čom bol ten celok postavený. A to bola dobrá myšlienka, ekonomická navzájom výhodná spolupráca všetkých členských štátov. Ale táto spolupráca sa zvrhla. A toto je presne ten problém, prečo sa tieto tendencie otáčajú. Pani poslankyňa Pleštinská, no vy máte tú pozíciu a ten postoj taký, že niekto je silnejší, niekto je väčší, budem poslúchať a prispôsobím sa úplne všetkému bez ohľadu na to, čo všetko to bude stáť, hlavne, že som poslanec a mám dobrý plat. Pán poslanec Krúpa, na vás je škoda reagovať. A budem úprimne rád, keď niekedy budete reagovať vecne aspoň na niečo z toho, čo som povedal, a nielen všeobecne a urážať ma. Pán poslanec Krošlák, ďakujem za ocenenie mojich schopností. A vy ste hovorili, že kde ja vidím tie negatívne emócie (povedané s úsmevom) voči Spojeným štátom americkým. Veď ja som práve reagoval na to, čo hovoril pán minister. On hovoril, že na Slovensku je výrazná miera negatívnych emócií voči USA. A pán poslanec Sloboda z SaS tu prišiel s prieskumom, s tým, že viac ako 50 % respondentov sa vyjadrilo v prieskume zo slovenskej verejnosti, že vnímajú USA ako hrozbu. To povedal váš koaličný kolega a na toto som ja reagoval a snažil sa zdôvodniť, prečo to asi tak je. Čiže nie je to nejaká partia mojich kamarátov.
Bugár, Béla, podpredseda NR SR (2017-10-11):
Nech sa páči, prezentujme sa a hlasujeme. (Hlasovanie.) Prítomných 137 poslancov, za 96, zdržalo sa 41 poslancov. Konštatujem, že návrh sme schválili. Prosím teraz pani poslankyňu Sárközy, aby uviedla hlasovanie v treťom čítaní o návrhu na vyslovenie súhlasu Národnej rady so Zmluvou medzi Slovenskou republikou a Etiópskou federatívnou demokratickou republikou o zamedzení dvojitého zdania a zabránení daňovému úniku v odbore daní z príjmov (tlač 639). (Hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Etiópskou federatívnou demokratickou republikou o zamedzení dvojitého zdanenia a zabránení daňovému úniku v odbore daní z príjmov, tlač 639.)
Susko, Boris, poslanec NR SR (2013-10-18):
Ďakujem. Teraz budeme hlasovať o pozmeňujúcich návrhoch, ktoré odzneli v rozprave. Pán predseda, najprv dajte hlasovať o prvom pozmeňujúcom návrhu pani poslankyne Žitňanskej.
Maďarič, Marek, minister kultúry SR (2013-10-22):
Ďakujem pekne. Najprv k faktickej pána poslanca Viskupiča. Ak by bola extrémna situácia, hovorím o extrémnej situácii nedostatku finančných prostriedkov, tak sa pomerne kráti všetkým. Nie je tam možnosť, že jednému dať a jednému nedať. Čo sa týka toho, že meniť vyhlášku. Jednoducho vyhláška bude v schéme nemeniteľná. Pán poslanec Sulík, ja rozumiem tomu, čo hovoríte. Pri kultúrnom teste sme vychádzali z predlôh existujúcich kultúrnych testov v tých krajinách, kde to už funguje. Ten náš test je akýmsi štandardom iných funkčných kultúrnych testov, takže vychádzame z nejakej praxe. Samozrejme, neviem, neviem, v akom percente by sa dalo to ešte ako keby v úvodzovkách tak, ako to myslíte, objektivizovať. Jednoducho toto je typ inde funkčného kultúrneho testu, ktorý, opakujem, skôr má ten extrém vylúčiť, ako, ako byť takou širokou bránou v podstate pre tých investorov, ktorí sú ochotní prísť s peniazmi na Slovensko. Pani poslankyňa Vášáryová, je to možno trošku na polemiku. Ja si myslím, že má Audiovizuálny fond tie, tie možnosti možno si aj najať nejakých ľudí na to hodnotenie. Ale nakoniec tie komisie, ktoré rozhodujú, tiež, veď to sú, to sú odborníci. Veď my ich predsa obidvaja poznáme tých ľudí, ktorí tam sedia, a aj oni by mohli byť schopní isté veci spätne posúdiť alebo by mali vedieť, komu to majú dať posúdiť. Ďakujem.
Hrušovský, Pavol, podpredseda NR SR (2011-05-18):
Ďakujem, pán predseda, prosím, zaujmite miesto pre spravodajcov. Otváram rozpravu o tomto bode programu. Chcem informovať, že som dostal jednu písomnú prihlášku do rozpravy, do ktorej sa prihlásila pani poslankyňa Tomanová. Nech sa páči, pani poslankyňa, máte slovo.
J. Burian, poslanec: (2007-11-27):
Keďže viac-menej už nebudem vystupovať v záverečnom slove, preto chcem vysloviť maximálnu podporu tomuto zákonu. Som veľmi rád, že aj opozícia reagovala, aspoň teda pokiaľ ide o môjho predrečníka, v prípade o ľudí vo výbore hlasovaním o tom, že má záujem spolupracovať pri takomto zákone, ktorý je jeden z najvýznamnejších zákonov a, by som povedal, jednou z najvýznamnejších udalostí, keď nie významnejšou ako vstup do Európskej únie je vstup do Európskej menovej únie z pohľadu ekonomiky, z pohľadu makroekonomiky. Chcem poďakovať všetkým tým, ktorí predložili pozmeňujúce návrhy a mali záujem sa o tento zákon viac zaujímať a proste jednoducho priložiť ruku k dielu. Chcem podať ešte jeden pozmeňujúci návrh a ten znie: K čl. I k § 16 ods. 2, v § 16 ods. 2 sa vypúšťa druhá veta. Bod 2. K čl. I k § 18 ods. 10 písm. a) bodu 3. V § 18 ods. 10 písm. a) bode 3 sa slová „dávok sociálneho poistenia a sociálneho zabezpečenia“ nahrádzajú slovami „sociálneho poistenia a starobného dôchodkového sporenia“. Odôvodnenie: Navrhuje sa vypustenie splnomocňujúceho ustanovenia v § 16 ods. 2 druhej vete na vydanie všeobecne záväzného právneho predpisu ministerstvom práce, sociálnych vecí a rodiny o podrobnostiach o pravidlách, rozsahu a postupe pri vykazovaní a prepočtoch peňažných údajov na účely sociálneho poistenia. Myslím, že je to technická záležitosť z pohľadu splnomocňujúceho ustanovenia. Takže ďakujem pekne za pozornosť.
Číž, Miroslav, podpredseda NR SR (2015-12-08):
Pán poslanec, prepáčte, že prerušujem, je 11.00 hodín. Takže predpokladám, že ešte...
Laššáková, Jana, podpredsedníčka NR SR (2015-01-30):
Pán poslanec Hraško, nech sa páči.
Žiga, Peter, minister životného prostredia SR (2013-11-27):
Ďakujem pekne. Pani predsedajúca, vážené panie poslankyne, páni poslanci, Ministerstvo životného prostredia Slovenskej republiky predkladá návrh zákona z dôvodu, že Európska komisia rozhodla vo vzťahu k Slovenskej republike o vydaní odôvodneného stanoviska pre nesprávnu transpozíciu smernice Európskeho parlamentu a Rady o batériách a akumulátoroch. Cieľom návrhu zákona je zabezpečiť úplnú a správnu transpozíciu smernice do právneho poriadku Slovenskej republiky, čím sa dosiahne efektívne nakladanie s použitými batériami a akumulátormi a minimalizuje sa tak negatívny vplyv batérií a akumulátorov na životné prostredie a prispeje sa k ochrane, zachovaniu a zlepšeniu kvality životného prostredia. V čl. II sa v súvislosti so zavedením rozšírenej zodpovednosti výrobcov batérií a akumulátorov mení aj zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. V čl. III sa novelizuje zákon č. 119/2010 Z. z. o obaloch, ktorým sa transponuje smernica Komisie z roku 2013/2 zo 7. februára 2013, ktorou sa mení a dopĺňa príloha 1 k smernici Európskeho parlamentu a Rady 94/62 o obaloch a odpadoch z obalov. Ja verím, že predložený návrh poslanecká snemovňa schváli. Ďakujem pekne, skončil som, pani predsedajúca.
Hort, Milan, podpredseda NR SR (2010-12-08):
S faktickou poznámkou na vystúpenie pána poslanca Kuboviča sa prihlásil pán poslanec Juraj Droba. Uzatváram možnosť prihlásiť sa s faktickou poznámkou. Nech sa páči.
Šimečka, Michal, podpredseda NR SR (2024-01-10):
Ďakujem pekne. Pán poslanec Hellebrandt.
Laurenčík, Milan, podpredseda NR SR (2021-05-10):
Pokračujte, pán Kotleba. Dajte mu čas.
Kažimír, Peter, podpredseda vlády a minister financií SR (2014-09-16):
Dvestoosem, hlásim sa, ďakujem. Pán poslanec Mihál, ja patrím k tej menšine bývalých alebo aj terajších členov vlády, ktorí prišli do politiky z reálneho života. To znamená, ja som podnikal. Môžete si to pozrieť. Novinári to už majú prehrabané ako všetky obchodné registre a podobne. Ja som prišiel z reálneho života a nevyrástol som v žiadnom politickom skleníku. Možno aj preto veľmi dobre viem, o čom hovorím, obzvlášť z deväťdesiatych rokov minulého storočia v čase džungľového kapitalizmu na Slovensku. A ja potvrdzujem, a vždycky to budem hovoriť, Slovensko je ekonomika, ktorá je založená na trhovom hospodárstve, a väčšina ekonomiky a tvorby hodnôt sa tvorí v súkromnom sektore. To znamená, aj tvorba pracovných miest je absolútne závislá od atmosféry a nálady v tomto sektore. Ale zároveň budem tvrdiť, že najväčšou deformáciou podnikateľského prostredia, to je to, o čom tuná vieme donekonečna rozprávať, politici, je obchádzanie zákonov. A v oblasti daní, ktoré ja mám na starosti, je to obchádzanie daňových zákonov a neplatenie daní. To je to, čo hovorím, máte na jednej ulici dvoch podnikateľov, z nich jeden sa správa, snaží sa správať, nie je to jednoduché podľa našich zákonov, lebo ich stále meníme, obmieňame a robíme s nimi podobné veci, a ten druhý sa nesnaží a priamo navádza a viditeľne, vizuálne kazí morálny proste kredit celého proste fungovania a podnikania ako takého. Takže našou snahou tri roky je odstrániť tento vred, tento nádor. A pred tým si proste nemožno zatvárať oči. A proste nemôže byť tabu hovoriť o veciach, ktoré sú všetkým ľuďom úplne jasné, a žijú tí ľudia v tých istých barakoch, žijú v tých istých panelákoch a vidia, ako žijú jedni a druhí, a vidia ako platia a neplatia dane. Jedným z ďalších opatrením je, že dnes od tohto roku je verejne prístupný register účtovných závierok, to znamená, je verejnosti prístupné, kto a ako platí dane, ako fixľuje a podobne. A to je proste cesta na dlhú trať. A to je kľúčové. A z pohľadu zamestnanosti, ja viem, že vás to znervózňuje, ale tvorba pracovných miest v tomto polroku, takú sme tu nemali... (Prerušenie vystúpenia časomerom.)
V. Veteška, podpredseda NR SR: (2005-05-26):
Pán poslanec Vážny, nech sa páči.
Hrušovský, Pavol, podpredseda NR SR (2011-09-07):
Ďakujem, pán minister. Prosím zaujmite miesto pre navrhovateľov. Poprosím teraz pána poslanca Sidora, aby z poverenia výboru pre životné prostredie Národnú radu informoval o stanovisku k predloženému návrhu zákona výborom pre životné prostredie. Nech sa páči.
B. Bugár, podpredseda NR SR: (2005-09-22):
Otváram všeobecnú rozpravu a pýtam sa, či sa hlási niekto do rozpravy k tomuto bodu programu. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Budeme pokračovať prvým čítaním o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 446/2001 Z. z. o majetku vyšších územných celkov v znení zákona č. 521/2003 Z. z. (tlač 1243). Dávam slovo poslancovi Karolovi Mitríkovi, aby za skupinu poslancov návrh zákona uviedol. Nech sa páči. K. Mitrík, poslanec: Vážený pán podpredseda, kolegyne, kolegovia, predkladám novelu zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení zákona č. 521/2003 Z. z. Predkladateľov k tomuto kroku viedli dôvody, ktoré ukázala prax. Navrhovaná zákonná úprava umožňuje alebo umožní vyššiemu územnému celku previesť bez verejnej súťaže majetok využívaný na verejnoprospešné účely za rovnakých podmienok do vlastníctva každej obce, v ktorej katastri sa nachádza, teda aj obce, ktorej starosta je súčasne poslancom vyššieho územného celku. Po racionalizačných a úsporných opatreniach, ktoré prebehli na vyšších územných celkoch, niektorý majetok prevedený do vlastníctva vyšších územných celkov v súvislosti s presunom kompetencií prestal byť využívaný na verejnoprospešné účely v rámci celého regiónu a ide prevažne o majetok v oblasti sociálnych vecí, zdravotníctva a kultúry. Návrh zákona reaguje na znevýhodnenie niektorých obcí pri nadobúdaní vlastníckeho práva k majetku vyššieho územného celku na obce, ktorých starosta ako štatutárny orgán je poslancom zastupiteľstva vyššieho územného celku. Tento totiž nemôže previesť vlastnícke právo k svojmu majetku ináč ako verejnou obchodnou súťažou. Čiže chcel by som, vážené kolegyne, kolegovia, poprosiť, aby sa táto anomália odstránila, pretože sám ako poslanec vyššieho územného celku viem, že sme takéto prípady museli riešiť a stali sa neriešiteľnými. A viem aj od ostatných kolegov z iných VÚC, že mnoho takých prípadov je, kde skutočne ten majetok v oblasti zdravotníctva aj sociálnych služieb, kde originálne kompetencie sú vlastne na obciach a majetok je vo vlastníctve vyšších územných celkov. Taký prípad sa udial aj v našom meste, i keď našťastie primátor nášho mesta nie je poslancom vyššieho územného celku, čiže takýto majetok bolo možné previesť. Ale sú prípady, kde máme vlastne 19 starostov, poslancov vyššieho územného celku, a nie je možné tento majetok prevádzať. Návrh zákona je v súlade s Ústavou Slovenskej republiky, ústavnými zákonmi, inými všeobecne záväznými predpismi, ako aj medzinárodnými zmluvami, ktorými je Slovenská republika viazaná. Návrh zákona nepredpokladá dosah na štátny rozpočet ani na rozpočty obcí a vyšších územných celkov. Vážené kolegyne, kolegovia, chcel by som poprosiť o podporu tejto novely zákona.
Dubéci, Martin, poslanec NR SR (2023-12-13):
Ďakujem za slovo, pán predsedajúci. Ja by som chcel oceniť vystúpenie pána poslanca Sulíka, on hoc vie, že my nie vždy súhlasíme v mnohých odborných otázkach, tak mne to prišlo ako veľmi vecné a konštruktívne vystúpenie bývalého ministra. Ja som aj celkom rád, že vlastne máme takúto vecnú, hĺbkovú rozpravu k takému zásadnému zákonu a presne tak, ako povedal pán Sulík, aj pán minister tu sedí, verím, že teraz keď tu nesedí pán minister, tak pán druhý minister mu odovzdá niektoré podľa mňa veľmi, veľmi dobré a trefné poznámky. A možno by som ocenil aj to, že teda máme bývalých ministrov v pléne, ktorí majú isté skúsenosti s riadením toho úradu a vedia tú, tú rozpravu obohatiť, a to ma privádza potom k otázke, ktorá ma nekonečne fascinovala počas volebnej kampane, ktorú sme viedli, a teraz sa nám vracia v prípade tohto konsolidačného balíka, a to sú tie plošné dotácie a tie plošné obrovské výdaje, ktoré my v tomto štátnom rozpočte máme, verzus proste tieto drobné konsolidačné opatrenia, ktoré každý svojím spôsobom kritizujeme, tak možno keby pán Sulík vedel na konci z vlastných skúseností povedať možno nejakú víziu toho, že či sa vieme niekedy posunúť v tej adresnosti pomoci rôznym druhom domácností. Lebo presne ako hovoríme, tí dôchodcovia, už nech, nech už pomáha tým dôchodcom, ako chce, kto chce, to je fajn, to je politické rozhodnutie, máme ho tu, bavme sa o ňom, ale už odborári, prepytujem, odborári, ktorých by, si myslím, že ľavicová strana tejto snemovne mala ako počúvať, sami kričia, že napríklad mnohodetné domácnosti majú problém, slobodné matky majú problém, ľudia vo vylúčených komunitách majú obrovský problém s platením energií. Či vieme rozmýšľať nad nejakými nástrojmi, ktoré sa budú zaoberať týmito, touto podporou rôznych koncových užívateľov oveľa cielenejším spôsobom, než je to teraz. Ďakujem veľmi pekne za pozornosť.